

 **R E PUBLIKA HRVATSKA**

**SISAČKO-MOSLAVAČKA ŽUPANIJA**

 **GRAD SISAK**

 **GRADONAČELNICA**

KLASA: 023-04/19-01/6

URBROJ: 2176/05-01-19-1

Sisak, 01. veljače 2019.

 **GRADSKO VIJEĆE**

 **GRADA SISKA**

PREDMET: Materijal za sjednicu vijeća

 - dostavlja se,

 Sukladno članku 36. i 38. Poslovnika Gradskog vijeća Grada Siska („Službeni glasnik Sisačko-moslavačke županije“, broj 12/09, 20/09, 9/10, 4/13, 6/13-pročišćeni tekst, 11/13, 13/13, 20/17, 13/18 i 18/18-pročišćeni tekst), upućuje se Gradskom vijeću Grada Siska na razmatranje i usvajanje:

 1. Prijedlog odluke o komunalnim djelatnostima na području Grada Siska

 2. Pravni temelj, potrebna financijska sredstva za provedbu akta, obrazloženje.

 S poštovanjem,

PRILOG:

-Izvješće o provedenom savjetovanju sa zainteresiranom javnošću

 GRADONAČELNICA

 Kristina Ikić Baniček

PRIJEDLOG

Gradsko vijeće Grada Siska na temelju članka 31., 33., 44. i 48. Zakona o komunalnom gospodarstvu („Narodne novine“ broj 68/18 i 110/18) i članka 15. Statuta Grada Siska („Službeni glasnik Sisačko-moslavačke županije“, broj12/09, 16/10, 9/11, 18/12, 4/13, 6/13-pročišćeni tekst, 14/14, 9/15, 10/16, 6/18 i 18/18-pročišćeni tekst)na sjednici održanoj \_\_\_\_\_\_\_\_ 2019. godine donosi

O D L U K U

o komunalnim djelatnostima na području Grada Siska

1. OPĆE ODREDBE

Članak 1.

Odlukom o komunalnim djelatnostima na području Grada Siska (u daljnjem tekstu: Odluka) utvrđuju se komunalne djelatnosti kojima se osigurava održavanje komunalne infrastrukture i komunalne djelatnosti kojima se pojedinačnim korisnicima pružaju usluge nužne za svakodnevni život i rad na području Grada Siska, utvrđuju se komunalne djelatnost od lokalnog značenja, način povjeravanja i uvjeti obavljanja komunalnih djelatnosti te druga pitanja od značaja za obavljanje komunalnih djelatnosti na području Grada Siska.

Članak 2.

Na području Grada Siska obavljaju se sljedeće komunalne djelatnosti kojima se osigurava održavanje i/ili građenje komunalne infrastrukture:

 1. održavanje nerazvrstanih cesta

 2. održavanje javnih površina na kojima nije dopušten promet motornim vozilima

 3. održavanje građevina javne odvodnje oborinskih voda

 4. održavanje javnih zelenih površina

 5. održavanje građevina, uređaja i predmeta javne namjene

 6. održavanje groblja

 7. održavanje čistoće javnih površina

 8. održavanje javne rasvjete.

Člankom 23. Zakona o komunalnom gospodarstvu propisano je što se podrazumijeva pod pojmom svake od navedenih komunalnih djelatnosti iz prethodnog stavka.

Članak 3.

Na području Grada Siska obavljaju se slijedeće uslužne komunalne djelatnosti:

 1. usluge javnih tržnica na malo

 2. usluge ukopa pokojnika

 3. komunalni linijski prijevoz putnika

 4. obavljanje dimnjačarskih poslova

 5. usluge parkiranja na uređenim javnim površinama.

Člankom 25. Zakona komunalnom gospodarstvu propisano je što se podrazumijeva pod kojom svake od navedenih komunalnih djelatnosti iz prethodnog stavka.

U sklopu obavljanja uslužnih djelatnosti iz stavka 1. ovog članka može se osigurati i građenje i/ili održavanje komunalne infrastrukture potrebno za obavljanje tih djelatnosti.

Članak 4.

Osim komunalnih djelatnosti iz članaka 2. i 3. ove Odluke, od lokalnog je značenja za Grad Sisak i obavljanje sljedećih komunalnih djelatnosti:

1. dezinfekcija, dezinsekcija, deratizacija;

 Pod provođenjem mjera dezinfekcije, dezinsekcije i deratizacije javnih površina, stambenih i poslovnih prostora razumijeva se provođenje mjera u tim djelatnostima sukladno Odluci o obvezatnoj preventivnoj dezinfekciji, dezinsekciji i deratizaciji na području Grada Siska.

2. sakupljanje nusproizvoda sa javnih površina;

Pod poslovima sakupljanja nusproizvoda sa javnih površina razumijeva se redovit obilazak područja Grada Siska i uklanjanje životinjskih lešina i otpada životinjskog podrijetla, izlazak na teren po pozivu nadležne službe Grada Siska, nadležne veterinarske inspekcije ili građana.

3. prigodno ukrašavanje grada;

Pod prigodnim ukrašavanjem grada razumijeva se prigodno ukrašavanje i osvjetljavanje grada i pripadajućih naselja za državne, božićno-novogodišnje praznike i druge manifestacije.

4. uklanjanje nepropisno odbačenog otpada;

 Pod uklanjanjem nepropisno odbačenog otpada razumijeva se uklanjanje otpada koje je nepoznata osoba odbacila na javnu površinu ili zemljište u vlasništvu Grada Siska.

5. održavanje gradskih fontana;

Pod održavanjem gradskih fontana razumijeva se održavanje fontana u smislu tehničke funkcionalnosti i opremljenosti na području Grada Siska, te njihovo otvaranje i zatvaranje.

6. sprečavanje gniježđenje vrana;

Pod sprječavanjem gniježđenja vrana razumijeva se pravovremeno uklanjanje napuštenih gnijezda na svakoj pojedinoj lokaciji na području Grada, čišćenje terena od gnijezda, grana i slično, te isti dan odvoženje otpada i/ili rastjeravanje vrana ugradnjom uređaja koji proizvode zvukove visoke frekvencije.

7. održavanje lokalnog vodovoda Letovanci-Madžari-Staro Selo

Pod održavanjem lokalnog vodovoda Letovanci-Madžari-Staro Selo razumijeva se održavanje lokalnog vodovoda u stanju funkcionalne sposobnosti.

8. poslovi premještanja nepropisno zaustavljenih i parkiranih vozila

Pod poslovima premještanja nepropisno zaustavljenih i parkiranih vozila podrazumijeva se podizanje i premještanje nepropisno zaustavljenih i parkiranih vozila specijalnim vozilom „pauk“, temeljem naredbe ovlaštene osobe u ograđeno, uređeno i čuvano parkiralište na području grada.

Članak 5.

Komunalne djelatnosti na području Grada Siska mogu obavljati:

1. trgovačko društvo u su/vlasništvu Grada Siska

2. pravne ili fizičke osobe na temelju ugovora o koncesiji

3. pravne ili fizičke osobe na temelju pisanog ugovora o povjeravanju obavljanja komunalnih

 djelatnosti.

II. NAČIN I UVJETI POVJERAVANJA KOMUNALNIH DJELATNOSTI TRGOVAČKOM DRUŠTVU U SU/VLASNIŠTVU

Članak 6.

Trgovačkom društvu Komunalac Sisak d.o.o., koje je u vlasništvu Grada Siska, povjerava se obavljanje sljedećih komunalnih djelatnosti iz članka 2.,3. i 4. ove Odluke:

 1. održavanje javnih površina na kojima nije dopušten promet motornim vozilima

 2. održavanje javnih zelenih površina

 3. održavanje građevina, uređaja i predmeta javne namjene

 4. održavanje čistoće javnih površina

 5. održavanje javne rasvjete

 6. usluge parkiranja na uređenim javnim površinama

 7. prigodno ukrašavanje grada

 8. sprečavanje gniježđenje vrana

 9. održavanje gradskih fontana.

Trgovačko društvo Komunalac Sisak d.o.o. obavljat će komunalne djelatnosti iz prethodnog stavka ovog članka, sukladno ovoj Odluci, posebnim propisima kojima se regulira obavljanje pojedine komunalne djelatnosti i odlukama Gradskog vijeća Grada Siska donesenih sukladno tim propisima, a na temelju ugovora koji zaključuje gradonačelnica Grada Siska na temelju godišnjeg Programa održavanja komunalne infrastrukture Grada Siska kojim se utvrđuje opseg obavljanja komunalnih poslova.

Obavljanje komunalnih djelatnosti iz stavka 1. ovog članka povjerava se trgovačkom društvu Komunalac Sisak d.o.o. na neodređeno vrijeme dok je trgovačko društvo registrirano za obavljanje povjerenih komunalnih djelatnosti.

Trgovačko društvo Komunalac Sisak d.o.o. dužno je obavljati povjerene komunalne djelatnosti kao javnu službu i postupati u skladu s načelima na kojima se temelji komunalno gospodarstvo sukladno zakonu koji uređuje komunalno gospodarstvo.

Članak 7.

Trgovačkom društvu Sisački vodovod d.o.o., koji je u suvlasništvu Grada Siska, povjerava se obavljanje sljedećih komunalnih djelatnosti iz članka 2. i 4. ove Odluke:

1. održavanje građevina javne odvodnje oborinskih voda

2. održavanje lokalnog vodovoda Letovanci-Madžari-Staro Selo.

Trgovačko društvo Sisački vodovod d.o.o. obavljat će komunalne djelatnosti iz prethodnog stavka ovog članka, sukladno ovoj Odluci, posebnim propisima kojima se regulira obavljanje pojedine komunalne djelatnosti i odlukama Gradskog vijeća Grada Siska donesenih sukladno tim propisima, a na temelju ugovora koji zaključuje gradonačelnica Grada Siska na osnovi godišnjeg Programa održavanja komunalne infrastrukture Grada Siska kojim se utvrđuje opseg obavljanja komunalnih poslova.

Obavljanje komunalnih djelatnosti iz stavka 1. ovog članka povjerava se trgovačkom društvu Sisački vodovod d.o.o. na neodređeno vrijeme dok je trgovačko društvo registrirano za obavljanje povjerenih komunalnih djelatnosti.

trgovačko društvo Sisački vodovod d.o.o. dužno je obavljati povjerene komunalne djelatnosti kao javnu službu i postupati u skladu s načelima na kojima se temelji komunalno gospodarstvo sukladno zakonu koji uređuje komunalno gospodarstvo.

Članak 8.

Trgovačkom društvu Gradska tržnica Sisak d.o.o., koje je u vlasništvu Grada Siska, povjerava se obavljanje sljedeće komunalne djelatnosti iz članka 3. ove Odluke:

1. usluge javnih tržnica na malo.

Trgovačko društvo Gradska tržnica Sisak d.o.o. obavljat će komunalne djelatnosti iz prethodnog stavka ovog članka, sukladno ovoj Odluci, posebnim propisima kojima se regulira obavljanje pojedine komunalne djelatnosti i odlukama Gradskog vijeća Grada Siska donesenih sukladno tim propisima, a na temelju ugovora koji zaključuje gradonačelnica Grada Siska.

Obavljanje komunalne djelatnosti iz stavka 1. ovog članka povjerava se trgovačkom društvu Gradska tržnica Sisak d.o.o. na neodređeno vrijeme dok je trgovačko društvo registrirano za obavljanje povjerene komunalne djelatnosti.

Trgovačko društvo Gradska tržnica Sisak d.o.o. dužno je obavljati povjerene komunalne djelatnosti kao javnu službu i postupati u skladu s načelima na kojima se temelji komunalno gospodarstvo sukladno zakonu koji uređuje komunalno gospodarstvo.

Članak 9.

Trgovačkom društvu Gradska groblja Viktorovac d.o.o., koje je u vlasništvu Grada Siska, povjerava se obavljanje sljedećih komunalnih djelatnosti iz članka 2. i 3. ove Odluke:

 1. održavanje groblja

 2. usluge ukopa pokojnika.

Trgovačko društvo Gradska groblja Viktorovac d.o.o. obavljat će komunalne djelatnosti iz prethodnog stavka ovog članka, sukladno ovoj Odluci, posebnim propisima kojima se regulira obavljanje pojedine komunalne djelatnosti i odlukama Gradskog vijeća Grada Siska donesenih sukladno tim propisima, a na temelju ugovora koji zaključuje gradonačelnica Grada Siska na temelju godišnjeg Programa održavanja komunalne infrastrukture Grada Siska kojim se utvrđuje opseg obavljanja komunalnih poslova.

Obavljanje komunalnih djelatnosti iz stavka 1. ovog članka povjerava se trgovačkom društvu Gradska groblja Viktorovac d.o.o. na neodređeno vrijeme dok je trgovačko društvo registrirano za obavljanje povjerenih komunalnih djelatnosti.

Trgovačko društvo Gradska groblja Viktorovac d.o.o. dužno je obavljati povjerene komunalne djelatnosti kao javnu službu i postupati u skladu s načelima na kojima se temelji komunalno gospodarstvo sukladno zakonu koji uređuje komunalno gospodarstvo.

Članak 10.

Trgovačkom društvu Auto promet Sisak d.o.o., koje je u vlasništvu Grada Siska, povjerava se obavljanje sljedeće komunalne djelatnosti iz članka 3. ove Odluke:

 1. komunalni linijski prijevoz putnika.

Trgovačko društvo Auto promet Sisak d.o.o. obavljat će komunalne djelatnosti iz prethodnog stavka ovog članka , sukladno ovoj Odluci, posebnim propisima kojima se regulira obavljanje pojedine komunalne djelatnosti i odlukama Gradskog vijeća Grada Siska donesenih sukladno tim propisima, a na temelju Ugovora o javnim uslugama organiziranja javnog linijskog prijevoza.

Obavljanje komunalne djelatnosti iz stavka 1. ovog članka, povjerava se trgovačkom društvu Auto promet Sisak d.o.o. na neodređeno vrijeme dok je trgovačko društvo registrirano za obavljanje povjerenih komunalnih djelatnosti.

Trgovačko društvo Auto promet Sisak d.o.o. dužno je obavljati povjerene komunalne djelatnosti kao javnu službu i postupati u skladu s načelima na kojima se temelji komunalno gospodarstvo sukladno zakonu koji uređuje komunalno gospodarstvo.

Članak 11.

Trgovačkom društvu Gospodarenje otpadom Sisak d.o.o., koje je u vlasništvu Grada Siska, povjerava se obavljanje sljedeće komunalne djelatnosti iz članka 4. ove Odluke:

1. uklanjanje nepropisno odbačenog otpada.

Trgovačko društvo Gospodarenje otpadom Sisak d.o.o. obavljat će komunalnu djelatnost iz prethodnog stavka ovog članka , sukladno ovoj Odluci, posebnim propisima kojima se regulira obavljanje pojedine komunalne djelatnosti i odlukama Gradskog vijeća Grada Siska donesenih sukladno tim propisima, a na temelju Ugovora.

Obavljanje komunalne djelatnosti iz stavka 1. ovog članka povjerava se trgovačkom društvu Gospodarenje otpadom Sisak d.o.o. na neodređeno vrijeme dok je trgovačko društvo registrirano za obavljanje povjerenih komunalnih djelatnosti.

Trgovačko društvo Gospodarenje otpadom Sisak d.o.o. dužno je obavljati povjerene komunalne djelatnosti kao javnu službu i postupati u skladu s načelima na kojima se temelji komunalno gospodarstvo sukladno zakonu koji uređuje komunalno gospodarstvo.

III. NAČIN I UVJETI ZA OBAVLJANJE KOMUNALNIH DJELATNOSTI NA TEMELJU UGOVORA O KONCESIJI

Članak 12.

Pravne ili fizičke osobe na temelju ugovora o koncesiji na području Grada Siska mogu obavljati sljedeće komunalne djelatnosti:

1. obavljanje dimnjačarskih poslova

 2. poslovi premještanja nepropisno zaustavljenih i parkiranih vozila.

Koncesija se može dati pravnoj ili fizičkoj osobi registriranoj za obavljanje djelatnosti iz stavka 1. na vrijeme od najduže 10 godina.

Članak 13.

Postupak davanja koncesije provodi se u skladu sa Zakonom o koncesijama, Zakonom o komunalnom gospodarstvu i ovom Odlukom.

 Postupak davanja koncesije započinje danom slanja na objavu obavijesti o namjeri davanja koncesije koja se zajedno s dokumentacijom za nadmetanje objavljuje u elektroničkom oglasniku javne nabave Republike Hrvatske, a završava izvršnošću odluke o davanju koncesije ili odluke o poništenju postupka davanja koncesije.

Odluku o slanju obavijesti o namjeri davanja koncesije donosi gradonačelnica.

Postupak javnog natječaja provodi Povjerenstvo koje ima predsjednika i najviše četiri člana, a imenuje ga gradonačelnica.

Članak 14.

Prije početka postupka davanja koncesije davatelj koncesije provodi pripremne radnje sukladno zakonu kojim se uređuju koncesije.

Pripremnim radnjama smatraju se osobito:

* imenovanje stručnog povjerenstva za koncesiju
* izrada studije opravdanosti davanja koncesije ili analize davanja koncesije
* procjena vrijednosti koncesije
* izrada dokumentacije za nadmetanje.

Članak 15.

 Odluku o objavi obavijesti o namjeri davanja koncesije donosi davatelj koncesije.

Objava obavijesti o namjeri davanja koncesije mora sadržavati najmanje sljedeće podatke.

1. naziv, adresu, telefonski broj, broj faksa, adresu elektroničke pošte davatelja koncesije

2. vrstu i predmet koncesije

3. prirodu i opseg djelatnosti koncesije,

4. mjesto, odnosno područje obavljanja djelatnosti koncesije,

5. rok trajanja koncesije

 6. procijenjenu vrijednost koncesije

7. naznaku postupka davanja koncesije

 8. rok za dostavu ponuda

9. adresu na koju se moraju poslati ponude,

10. mjesto i vrijeme javnog otvaranja ponude,

11. razloge isključenja ponuditelja

13. uvjete, pravne i poslovne, financijske, tehničke i stručne sposobnosti, u skladu s odredbama posebnog zakona te dokaze i podatke kojima gospodarski subjekt dokazuje ispunjenje tih uvjeta

14. vrstu i vrijednost jamstva za ozbiljnost ponude koje su ponuditelji dužni dostaviti,

15. kriterij za odabir ponude,

16. naziv i adresu tijela nadležnog za rješavanje žalbe te podatke o rokovima za podnošenje žalbe ili izmjenu odluke o davanju koncesije odnosno odluku ili izmjenu odluke o poništenju postupka davanja koncesije.

Obavijest o namjeri davanja koncesije može sadržavati i druge podatke u skladu s odredbama Zakona o koncesijama i posebnih zakona.

Članak 16.

Povjerenstvo iz članka 13. ove Odluke kod otvaranja ponuda sastavlja zapisnik o otvaranju ponuda te zapisnik o pregledu i ocjeni ponuda čiji sadržaj je utvrđen propisima kojima je reguliran postupak javne nabave.

Na temelju prijedloga Povjerenstva gradonačelnica upućuje Gradskom vijeću Grada Siska prijedlog Odluke o dodjeli koncesije ili poništenju javnog natječaja.

Članak 17.

 Odluku o odabiru najpovoljnijeg ponuditelja donosi Gradsko vijeće Grada Siska.

Kriteriji na kojima se temelji odabir najpovoljnije ponude su:

1. U slučaju ekonomski najpovoljnije ponude sa stajališta davatelja koncesije, kriteriji vezani uz predmet koncesije, kao što su: kvaliteta, što uključuje tehničko dostignuće, estetske, inovacijske, funkcionalne i ekološke osobine, operativni troškovi i troškovi upravljanja, ekonomičnost, servisiranje i tehnička pomoć nakon isporuke, datum isporuke i rokovi isporuke ili rokovi završetka radova, cijena usluge za krajnje korisnike, visina naknade za koncesiju, ili

2. Najviša ponuđena naknada za koncesiju, najniža cijena za pruženu uslugu.

Ovisno o ciljevima koji se žele postići davatelj koncesije odlučuje koje će kriterije primijeniti, a može utvrditi i dodatne uvjete i mjerila kao kriterij za odabir najpovoljnijeg ponuditelja.

Kriteriji za odabir ponude te rok trajanja koncesije utvrđuju se odlukom iz članka 17. i sastavni su dio dokumentacije za nadmetanje.

Odluka o davanju koncesije objavljuje se u elektroničkom oglasniku javne nabave Republike Hrvatske na standardnim obrascima.

Članak 18.

Odluka o davanju koncesije sadržava podatke koji su propisani Zakonom o koncesijama te obrazloženje razloga za odabir najpovoljnijeg ponuditelja i druge odgovarajuće podatke u skladu s dokumentacijom za nadmetanje, podnesenom ponudom te odredbama posebnog zakona.

Članak 19.

Na temelju odluke o davanju koncesije gradonačelnica s odabranim ponuditeljem sklapa ugovor o koncesiji.

Ugovor o koncesiji obavezno sadrži:

 - djelatnost za koju se koncesija dodjeljuje

- vrijeme na koje se koncesija dodjeljuje

- visinu i način plaćanja naknade za koncesiju

 - cijenu i način naplate za pruženu uslugu

 - prava i obveze davatelja koncesije

 - prava i obveze koncesionara

 - jamstva i/ili odgovarajuće instrumente osiguranja koncesionara

- uvjete otkaza ugovora

 - ugovorne kazne.

Članak 20.

 Naknada za koncesiju uplaćuje se u Proračun Grada Siska.

IV. NAČIN I UVJETI ZA OBAVLJANJE KOMUNALNIH DJELATNOSTI NA TEMELJU PISANOG UGOVORA O OBAVLJANJU KOMUNALNIH DJELATNOSTI

Članak 21.

Pravne ili fizičke osobe, na temelju pisanog ugovora o povjeravanju obavljanja komunalnih djelatnosti, mogu obavljati na području Grada Siska sljedeće komunalne djelatnosti:

1. održavanje nerazvrstanih cesta

2. dezinfekcija, dezinsekcija, deratizacija

3. sakupljanje nusproizvoda sa javnih površina Grada Siska.

Ugovor o povjeravanju obavljanja komunalnih djelatnosti iz stavka 1. može se zaključiti najduže na vrijeme od 2 (dvije) godine.

Opseg obavljanja poslova određene komunalne djelatnosti određuje se na temelju Programa održavanja komunalne infrastrukture Grada Siska.

Članak 22.

Postupak odabira osobe s kojom se sklapa ugovor o povjeravanju obavljanja komunalnih djelatnosti iz članka 21. ove Odluke, te sklapanje, provedba i izmjene tog ugovora provode se prema propisima o javnoj nabavi.

V. PRIJELAZNE I ZAVRŠNE ODREDBE

Članak 23.

Ugovori o obavljanju komunalnih djelatnosti ili pojedinih komunalnih poslova ostaju na snazi do isteka roka na koji su zaključeni.

Članak 24.

Obavljanje pojedinih komunalnih djelatnosti koje su povjerene trgovačkim društvima iz članka 6., 7., 8. 9., 10 i 11. ove Odluke, a koje se financiraju isključivo iz Proračuna, mogu se povjeriti drugim fizičkim ili pravnim osobama prema propisima o javnoj nabavi, u slučaju da ih trgovačko društvo nije u mogućnosti obaviti.

Članak 25.

Danom stupanja na snagu ove Odluke prestaje važiti Odluka o komunalnim djelatnostima („Službeni glasnik Sisačko-moslavačke županije“, broj 11/13, 34/14, 6/16, 10/16 i 26/16).

Članak 26.

Ova Odluka stupa na snagu osmog dana od dana objave u ''Službenom glasniku Sisačko-moslavačke županije''.

**GRAD SISAK**

**GRADSKO VIJEĆE**

**KLASA:**

**URBROJ:**

**Sisak,**

 **Predsjednica**

 **Ivana Krčelić, v.r.**

**PRAVNI TEMELJ**

 Pravni temelj za donošenje ove Odluke su članci 31., 33., 44. i 48. Zakona o komunalnom gospodarstvu („Narodne novine“, broj 68/18 i 110/18) i članak 15. Statuta Grada Siska („Službeni glasnik Sisačko-moslavačke županije“ broj, 12/09, 16/10, 9/11, 18/12, 4/13, 6/13-pročišćeni tekst, 14/14, 9/15, 10/16, 6/18 i 18/18-pročišćeni tekst).

**POTREBNA FINANCIJSKA SREDSTVA ZA PROVEDBU AKTA**

Potrebna financijska sredstva za provedbu ove Odluke osigurana su u Proračunu Grada Siska za 2019. godinu.

**OBRAZLOŽENJE**

Stupanjem na snagu novog Zakona o komunalnom gospodarstvu („Narodne novine“, broj 68/18 i 110/18), jedinice lokalne samouprave dužne su uskladiti odredbe Odluke o komunalnim djelatnostima s navedenim Zakonom.

Sukladno članku 27. Zakona o komunalnom gospodarstvu obavljanje komunalne djelatnosti organizira se i obavlja na području jedinice lokalne samouprave na način uređen ovim Zakonom i posebnim zakonom.

Predstavničko tijelo jedinice lokalne samouprave ovlašteno je donijeti odluku kojom se utvrđuju komunalne djelatnosti kojima se osigurava građenje i/ili održavanje komunalne infrastrukture, uslužne komunalne djelatnosti, komunalne djelatnosti kojima se pojedinačnim korisnicima pružaju usluge nužne za svakodnevni život i rad na području Grada Siska, način povjeravanja i uvjeti obavljanja komunalnih djelatnosti, komunalne djelatnosti koje će se obavljati na temelju ugovora o koncesiji i na temelju ugovora, te druga pitanja od značaja za obavljanje komunalnih djelatnosti na području Grada Siska.

Temeljem svega navedenog, predlaže se Gradskom vijeću Grada Siska donošenje Odluke kao u prilogu.